Postcrossaajien syysretki 2017
2017-08-26 10:00 - 19:30 (Europe/Helsinki) | Suomen Filatelistiseura, Lönnrotinkatu 32, Helsinki, Suomi
HURRAY!
Tule, ja vietä upea lauantai muiden postcrossaajien kanssa!
Tapaamme vuoden taiteilijamme, Virpi Pekkalan, Suomen filatelistiseuran tiloissa Helsingissä. Turisemme Virpin kanssa hänen korteistaan, tilaisuus ostaa etuhintaan jo myynnistä poistuneita Virpin kortteja, sekä saada signeerauksia kortteihin.
Filatelistiseuralta huristelemme tilausbussilla Hämeenlinnaan, jossa lounas ja kahvit Wetterhofilla, ja jälkiruoaksi kortinpenkojaiset. Wetterhofilta lähdemme vierailemaan Paletin toimipaikassa, jossa meidät vastaanottaa Paletin tj Ville Laakso.
Paletilta palaamme Helsinkiin Rautatientorille noin 19.30, jonka jälkeen vielä postcrossingmiitti ja iltapalaa (omakustanteisesti).
HINTA VAIN 10€ Suomen postcrossingyhdistyksen jäseniltä, ja 25€ muilta. Hinta sisältää bussimatkat, sekä lounaan.
ILMOITTAUTUMINEN ON PÄÄTTYNYT!
OHJELMA LA 26.8.
10.00 Saapuminen omatoimisesti kymmeneksi Helsingin Filatelistiseuran tiloihin Lönnrotinkatu 32 B.
10.00 – 12.00 Helsingissä Filatelistiseuran tiloissa tapaamme vuoden taiteilijamme, Virpi Pekkalan, signeerausta, jutustelua, ja Virpin korttien ostomahdollisuuksia
12.15 – 14.00 Bussilla filatelistiseuralta Hämeenlinnaan
14.00 – 14.45 Lounas Wetterhofin talossa
14.45 – 16.15 Korttipenkojaiset Korttien talolla Wetterhofissa – postcrossingystävälliseen hintaan valtavasti kortteja
16.30 – 18.00 Tutustuminen Paletin toimintaan toimitusjohtaja Ville Laakson johdolla Paletin toimipisteessä
18.00 – 19.30 Paluu Helsinkiin Rautatientorille, josta halukkaiden kanssa vielä postcrossingmiittailemaan ja syömään (omakustanteisesti)

Postcrossingseikkailu Ahvenanmaalle
2017-06-07 08:00 - 2017-06-09 19:50 | Ahvenanmaa, Maarianhamina
Koe todellinen Postcrossingseikkailu Ahvenanmaalle. Vuoden 2017 jäsenmatkalla käymme mm. Eckerön posti- ja tullitalolla, Kastelholman linnassa, Stallhagenin panimolla, sekä tietenkin Åland Post Frimärkenissä Svibyn postiterminaalissa.
Tällä kerralla Åland Post juhlistaa postcrossing-tapahtumaa omalla virallisella erikoisleimalla.
Lue lisää ja ilmoittaudu…

Pop-up-postikorttimessut
2017-05-26 16:30 - 19:30 | Tampereen yliopisto, Kalevantie 4, Tampere, Suomi
Suomen postcrossingyhdistys ry järjestää ensimmäiset pop-up-postikorttimessut Tampereella perjantaina 26. toukokuuta Tampereen yliopiston päätalon sisääntuloaulassa klo 16.30-19.30.
Suomen postcrossingyhdistys ry:n vuoden taiteilija 2017 Virpi Pekkala on myös paikalla myymässä ja signeeraamassa postikorttejaan.
Pop-up-postikorttimessut ovat kaikille avoin tapahtuma, jonne on maksuton sisäänpääsy. Tapahtumapaikka on kätevästi tien toisella puolen Tampere-taloa, jossa samanaikaisesti Euroopan suurin postimerkkinäyttely Finlandia 2017. Finlandian ovet sulkeutuvat perjantaina klo 18.
Tule paikalle tekemään postikorttilöytöjä!
Lue lisää…

Tampere International Postcrossing Meeting 2017
2017-05-26 - 2017-05-28 | Tampere, Suomi
Suomen postcrossingyhdistys ry järjestää vuoden 2017 kansainvälisen postcrossing-tapaamisen Tampereella.
Postcrossingin perustajat Paulo Magalhães ja Ana Campos Portugalista tulevat yhdistyksen vieraaksi ja osallistuvat miitin ohjelmaan.
TARKEMPI OHJELMA JA ENNAKKOILMOITTAUTUMISET

Postikorttiparatiisi
2016-09-10 09:00 - 16:00 | Verkatehdas, Paasikiventie 2 , Hämeenlinna, Suomi
Postikorttiparatiisi kokoaa jälleen postikortin ystävät yhteen vuoden suurimpaan postikorttitapahtumaan.
Suomen postcrossingyhdistys ry on mukana omalla pisteellään.
Tapahtumapaikka hyvin palveleva Verkatehdas. Luvassa on runsaasti kauppiaita, joukko kiintoisia taiteilijoita, järjestöjä, postikorttinäyttely, Apollo-info ja muuta ohjelmaa. Täyden palvelun ravintola.
Voit lähettää henkilökohtaisen kortin uudenlaisesta palvelupisteestä Hämeenlinnan Voutilakeskuksen vanhukselle. Satuaiheiset viestit on taiteillut Jaana Aalto ja kortit tarjoaa Paletti.
Tilaisuuden vastuullinen järjestäjä on edelleen Suomen Postikorttiyhdistys Apollo yhteistyössä Paletin, Hämeenlinnan Postimerkkikerhon ja Verkatehtaan kanssa.

Uusien postimerkkien ensipäivätapahtuma 4/2016
2016-09-09 13:00 - 17:00 | Postimuseo, Alaverstaanraitti 5, Tampere, 33100, Suomi
Syksyn ensimmäiset, ja vuoden neljännet uudet postimerkit ilmestyvät. Postimerkkien ensipäiväleimausta klo 13–17.
Ilmestyvät postimerkit ovat: Uhanalaiset eläimet -arkki yhteistyössä WWF:n kanssa (3 erilaista), Jokamiehen oikeudet (vihko), Sienet (vihko) ja Art Post II -pienoisarkki.
Paikalla jälleen myös Suomen postcrossingyhdistys kertomassa toiminnastaan sekä pienoisnäyttelyn muodossa esittelemässä harrastusta. Arvontaa.

Helsinki International Postcrossing Meetup 2016
2016-08-06 - 2016-08-07 | TBA, Helsinki, Suomi
To be announced very soon…

Postcrossing at Summer Sea 2016
2016-06-09 08:00 - 2016-06-10 20:00 | Ahvenanmaa, Maarianhamina
Suomen postcrossingyhdistyksen järjestämälle jäsenmatka Ahvenanmaalle, Maarianhaminaan 9.-10.6.2016 miittailemaan, nauttimaan meri-ilmasta sekä tutustumaan Ahvenanmaan Postiin!
Lue lisää täältä

Uusien postimerkkien ensipäivätapahtuma 3/2016
2016-05-06 14:00 - 18:00 | Postimuseo, Alaverstaanraitti 5, Tampere, 33100, Suomi
Vuoden kolmannet uudet postimerkit ilmestyvät. Postimerkkien ensipäiväleimausta klo 14–18.
Ilmestyvät postimerkit ovat: Lomalla (vihko 5 kpl), Europa: Think Green, Suomalaisia latoja (vihko 5 kpl) ja Sulka.
Paikalla jälleen myös Suomen postcrossingyhdistys kertomassa toiminnastaan sekä pienoisnäyttelyn muodossa esittelemässä uusien postimerkkien aiheisiin liittyviä postikortteja maailmalta.

Suomen postcrossingyhdistys ry:n vuosikokous
2016-04-02 10:30 - 12:00 | Postimuseo, Alaverstaanraitti 5, Tampere, 33100, Suomi
Vuosikokous 2.4. Vapriikissa
Yhdistyksen vuosikokous järjestetään lauantaina 2.4.2016 Tampereella klo 10.30-12.00 Vapriikissa, Postimuseon Työpajatilassa.
Kokoukseen ovat tervetulleita kaikki Suomen postcrossingyhdistys ry:n jäsenet joiden jäsenmaksu on maksettu ennen kokouksen alkua. Osallistumisoikeus (jäsenyyden voimassaolo) tarkastetaan kokousrekisteröitymisen yhteydessä. Mikäli jäsenmaksu on maksamatta, sen voi maksaa ennen kokouksen alkua myös kokouspaikalla rahastonhoitajalle kokousrekisteröitymisen yhteydessä.
Esityslista liitteineen on toimitettu jäsenkirjeenä kaikille yhdistyksen jäsenille. Esityslistalla mm

toimintasuunnitelman ja talousarvion hyväksyminen vuosille 2016 ja 2017
vuoden 2017 jäsenmaksusta päättäminen
1-2 hallituksen jäsenen valitseminen kuluvalle kaudelle 2016-2017

Ohjelma
klo 10.00 – 10.30

kokousrekisteröityminen Vapriikin aulassa yhdistyksen deskillä
saat kokouspaketin johon kuuluu mm kahvilipuke, jolla voit nauttia kokouskahvit joko ennen kokousta tai sen jälkeen Vapriikin kahviossa

klo 10.30 – 12.00

yhdistyksen vuosikokous
arvomme pieniä palkintoja kokoukseen osallistujien kesken

Huom! Hallituksen jäsenillä, varajäsenillä (ml. vuosikokouksessa valittavat 1-2 uutta hallituksen jäsentä) päivä jatkuu klo 12.30 – 17.30 lounaalla ja työpajalla jossa suunnitellaan ja sovitaan toiminnasta ja tehtävistä kuluvalle vuodelle.
Ennakkoilmoittautuminen
Jotta voimme varmistua että kokoustila on riittävä, pyydämme ennakkoilmoittautumisen 31.3. klo 23.45 mennessä alla olevalla lomakkeella.

Uusien postimerkkien ensipäivätapahtuma 2/2016
2016-02-26 14:00 - 18:00 | Postimuseo, Alaverstaanraitti 5, Tampere, 33100, Suomi
Vuoden toiset uudet postimerkit ilmestyvät. Postimerkkien ensipäiväleimausta klo 14–18.
Ilmestyvät postimerkit ovat: Pääsiäispupu, Ajatusten siivin, Onnitellen-vihko, Siperiankurjenmiekka ja Käyntikortti Suomesta.
Paikalla jälleen myös Suomen postcrossingyhdistys kertomassa toiminnastaan sekä pienoisnäyttelyn muodossa esittelemässä uusien postimerkkien aiheisiin liittyviä postikortteja maailmalta.

Uusien postimerkkien ensipäivätapahtuma 1/2016
2016-01-22 14:00 - 18:00 | Postimuseo, Alaverstaanraitti 5, Tampere, 33100, Suomi
Vuoden ensimmäiset uudet postimerkit ilmestyvät. Postimerkkien ensipäiväleimausta klo 14–18.
Ilmestyvät postimerkit ovat: Yhdessä, Jääkide, Pohjola: karjalanpiirakka.
Paikalla myös Suomen postcrossingyhdistys kertomassa toiminnastaan sekä pienoisnäyttelyn muodossa esittelemässä mm mitä ovat maksimikortit.
